**G U V E R N U L R O M Â N I E I**



**HOTĂRÂRE**

**privind aprobarea Normelor metodologice de acordare, utilizare şi control al compensaţiilor reprezentând contravaloarea produselor pe care proprietarii nu le recoltează, din cauza funcţiilor de protecţie stabilite prin amenajamente silvice care determină restricţii în recoltarea de masă lemnoasă, pentru perioada 01 ianuarie 2017- 05 iulie 2017**

Având în vedere Decizia civilă nr. 5600/24.11.2023 pronunțată de către Înalta Curte de Casație și Justiție – Secția de Contencios Administrativ și Fiscal în Dosarul nr.191/43/2022Decizia civilă nr. 2510/14.05.2024 pronunțată de către Înalta Curte de Casație și Justiție – Secția de Contencios Administrativ și Fiscal în Dosarul nr. 175/54/2023**,** Decizia civilă nr. 2757/22.05.2024 pronunțată de către Înalta Curte de Casație și Justiție - Secția de Contencios Administrativ și Fiscal în Dosarul nr. 84/44/2023, Decizia civilă nr. 5167/12.11.2024 pronunțată de către Înalta Curte de Casație și Justiție - Secția de Contencios Administrativ și Fiscalîn Dosarul nr. 83/54/2023**,** al art. 125 alin.(1) lit.c) din Legea nr.331/2024 privind Codul silvic, republicată, cu modificările şi completările ulterioare, precum și Decizia Comisiei Europene C (2016) 8.769 final din 3.01.2017,

În temeiul art. 108 din Constituţia României, republicată, şi al art. 125 alin.(4) din Legea nr.331/2024 privind Codul silvic, ,

**Guvernul României** adoptă prezenta hotărâre.

**Art.1-** Se aprobă Normele metodologice de acordare, utilizare şi control al compensaţiilor reprezentând contravaloarea produselor pe care proprietarii nu le recoltează, din cauza funcţiilor de protecţie stabilite prin amenajamente silvice care determină restricţii în recoltarea de masă lemnoasă, pentru perioada 01 ianuarie 2017- 05 iulie 2017, denumite în continuare compensații, prevăzute în anexa care face parte integrantă din prezenta hotărâre.

**Art.2. -** (1) Contravaloarea compensațiilor se calculează conform Metodologiei de calcul prevăzută în anexa nr.1 la normele metodologice menționate la art. 1.

(2) Compensațiile prevăzute la alin. (1) reprezintă despăgubirea pentru masa lemnoasă nerecoltată de către beneficiarii prevăzuți la art.1 din cauza funcțiilor de protecție stabilite prin amenajamente silvice care determină restricții în recoltarea de masă lemnoasă, pentru perioada 01 ianuarie 2017 - 05 iulie 2017.

(3) Sumele aferente compensațiilor neacordate, în perioada 01 ianuarie 2017 - 05 iulie 2017, pentru masa lemnoasă nerecoltată de proprietari din cauza funcţiilor de protecţie stabilite prin amenajamente silvice, se suportă de la bugetul de stat, prin bugetul aprobat cu această destinație Ministerului Mediului, Apelor și Pădurilor.

(4) Suma totală a compensațiilor, estimată pentru perioada 01 ianuarie 2017 - 05 iulie 2017, este de 46.000.000 lei.

**PRIM – MINISTRU**

**ION- MARCEL CIOLACU**

**ANEXĂ**

**Normele metodologice de acordare, utilizare şi control al compensaţiilor reprezentând contravaloarea produselor pe care proprietarii nu le-au recoltat, din cauza funcţiilor de protecţie stabilite prin amenajamente silvice care determină restricţii în recoltarea de masă lemnoasă, pentru perioada 01 ianuarie 2017- 05 iulie 2017**

**Art. 1** - În sensul prezentelor norme, expresiile de mai jos se definesc după cum urmează:

**1.** întreprindere - orice persoană fizică sau juridică, indiferent de forma de organizare, care desfășoară activități în scop lucrativ, total sau parțial;

**2.** întreprindere aflată în dificultate - o întreprindere care se află în cel puțin una dintre situațiile următoare:

**a)** în cazul unei societăți cu răspundere limitată, alta decât o IMM, care a fost înființată cu cel puțin trei ani înainte de data depunerii solicitării, atunci când mai mult de jumătate din capitalul său subscris a dispărut ca urmare a pierderilor acumulate. Această situație survine atunci când scăderea pierderilor acumulate din rezerve și din toate celelalte elemente considerate în general ca făcând parte din fondurile proprii ale societății conduce la un rezultat cumulat negativ care depășește jumătate din capitalul social subscris. În sensul prezentei dispoziții, „societate cu răspundere limitată“ se referă, în special, la tipurile de societăți comerciale prevăzute în anexa I la Directiva 2013/34/UE a Parlamentului European și a Consiliului (24), iar „capital social“ include, acolo unde este cazul, orice primă de emisiune;

**b)** în cazul unei societăți în care cel puțin unul dintre asociați au răspundere nelimitată pentru creanțele societății, alta decât o IMM care a fost înființată cu cel puțin trei ani înainte de data depunerii solicitării, și atunci când mai mult de jumătate din capitalul propriu, astfel cum reiese din contabilitatea societății, a scăzut/diminuat ca rezultat al pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți comerciale prevăzute în anexa II la Directiva 2013/34/UE;

**c)** atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;

**d)** atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutor pentru restructurare și face încă obiectul unui plan de restructurare;

**e)** în cazul unei întreprinderi care nu este o IMM, atunci când în ultimii doi ani raportul datorii/capitaluri proprii al întreprinderii este mai mare de 7,5 și/sau capacitatea de acoperire a dobânzilor calculată pe baza EBITDA se situează sub 1,0;

**3.** microîntreprindere și întreprindere mică și mijlocie - IMM - este întreprinderea care are mai puțin de 250 de angajați și a cărei cifră de afaceri anuală nu depășește 50 de milioane EUR și/sau al căror bilanț anual total nu depășește 43 de milioane EUR;

**Art. 2 -** (1) Prezentele norme se aplică proprietarilor privaţi, persoane fizice şi juridice, precum şi asociaţiilor acestora, care au avut în proprietate suprafețe de păduri în perioada 01 ianuarie 2017 - 05 iulie 2017 și pentru care au fost aplicate restricţii de mediu aferente activităţilor forestiere.

**(2)** Restricţiile prevăzute la [alin. (1)](https://lege5.ro/App/Document/ge3dmmbvgmya/hotararea-nr-447-2017-pentru-aprobarea-normelor-metodologice-de-acordare-utilizare-si-control-al-compensatiilor-reprezentand-contravaloarea-produselor-pe-care-proprietarii-nu-le-recolteaza-datorita-fu?pid=201178465&d=2024-08-07#p-201178465) sunt corespunzătoare tipurilor funcţionale TI şi TII stabilite prin amenajamentele silvice, care corespund obiectivelor ecologice şi de protecţie conform Normelor tehnice pentru amenajarea pădurilor.

**(3)** Din tipul funcţional TI fac parte pădurile cu funcţii speciale de ocrotire a naturii, pentru care, prin lege, este interzisă orice fel de exploatare de lemn pentru conservarea biodiversităţii. În tipul funcţional TI sunt incluse pădurile constituite în zonele de protecţie strictă sau integrală a ariilor naturale protejate, rezervaţiile ştiinţifice, pădurile virgine şi cvasivirgine, rezervaţiile naturale, care conservă resurse genetice deosebite.

**(4)** Din tipul funcţional T II fac parte pădurile cu funcţii speciale de protecţie în care recoltarea masei lemnoase este substanţial diminuată, astfel încât prin restricţiile impuse să nu fie afectat ecosistemul forestier.

**(5)** Sunt eligibile terenurile forestiere încadrate în grupa I funcţională, tipurile de categorii funcţionale T I şi/sau T II, delimitate de protecţie a naturii, în care există restricţii de mediu aplicabile activităţilor forestiere, stabilite prin amenajamentele silvice.

**(6)** Prezentele norme nu se aplică beneficiarilor prevăzuți la art. 3 alin. (1) dacă în perioada 01 ianuarie 2017 - 05 iulie 2017 s-au aflat în cel puțin una dintre următoarele situații :

**a)**  persoane aflate în dificultate financiară, conform definiției prevăzute la art. 1 pct. 2 dacă desfășoară activități economice;

**b)**  persoane împotriva cărora a fost emisă o decizie de recuperare definitivă a unui ajutor de stat, dacă această decizie de recuperare nu fost la acea dată deja executată.

**(7)** Controlul respectării prevederilor alin. (1) se efectuează de către Garda Forestieră Națională prin Gărzile forestiere competente teritorial.

**(8)** Nu beneficiază de contravaloarea compensațiilor persoanele juridice care nu îndeplineau în perioada 01 ianuarie 2017 - 05 iulie 2017 condițiile de microîntreprindere și întreprindere mică și mijlocie, așa cum este definită la art. 1 pct. 3.

**Art. 3. –** Sunt eligibile numai terenurile forestiere pentru care în perioada 01 ianuarie 2017 - 05 iulie 2017 au fost elaborate amenajamente silvice şi pentru care a fost organizată şedinţa de preavizare a soluţiilor tehnice - conferinţa a II-a de amenajare.

**Art. 4**. Prezentele norme se aplică beneficiarilor prevăzuți la art.2 alin. (1), cu îndeplinirea cumulativă a următoarele condiţii:

**a)** dețin documente care atestă proprietatea asupra suprafeței de pădure pentru perioada 01 ianuarie 2017 - 05 iulie 2017;

**b)** au avut încheiat contract de administrare sau de servicii silvice, pentru perioada 01 ianuarie 2017 - 05 iulie 2017 pentru care se solicită plata contravalorii compensațiilor;

**c)** fac dovada existenței unui amenajament silvic în vigoare pentru perioada 01 ianuarie 2017 - 05 iulie 2017, prin care suprafețele de pădure pentru care se solicită contravaloarea compensațiilor au fost încadrate în tipurile funcționale T I și/sau T II;

**d)**  nu au fost condamnate pentru fapte penale privind nerespectarea regimului silvic;

**e)** fac dovada că nu au existat tăieri ilegale în pădurile încadrate în tipurile funcționale T I și/sau T II în anul 2016, în volum mediu mai mare de 1 mc/ha;

**f)** declară pe propria răspundere că în perioada 01 ianuarie 2017 - 05 iulie 2017 nu se aflau sub incidenţa prevederilor menţionate la art. 2 [alin. (6)](https://lege5.ro/App/Document/ge3dmmbvgmya/hotararea-nr-447-2017-pentru-aprobarea-normelor-metodologice-de-acordare-utilizare-si-control-al-compensatiilor-reprezentand-contravaloarea-produselor-pe-care-proprietarii-nu-le-recolteaza-datorita-fu?pid=201178470&d=2024-08-07#p-201178470) şi [(8)](https://lege5.ro/App/Document/ge3dmmbvgmya/hotararea-nr-447-2017-pentru-aprobarea-normelor-metodologice-de-acordare-utilizare-si-control-al-compensatiilor-reprezentand-contravaloarea-produselor-pe-care-proprietarii-nu-le-recolteaza-datorita-fu?pid=201178474&d=2024-08-07#p-201178474).

**Art.5.** - (1) Beneficiarii care îndeplinesc condițiile prevăzute la art.4 depun la garda forestieră competentă teritorial cererea pentru acordarea contravalorii compensațiilor proprietarilor de păduri, pentru suprafețele delimitate de protecție a naturii, cu restricții de mediu aplicabile activităților forestiere, pentru perioada 01 ianuarie 2017 - 05 iulie 2017, întocmită conform modelului prevăzut în anexa nr. 2, însoțită de opisul documentelor.

(2) Cererea prevăzută la alin. (1) este însoțită de următoarele documente:

a) fișa de calcul pentru acordarea contravalorii compensațiilor proprietarilor de păduri, pentru suprafețele delimitate de protecție a naturii, cu restricții de mediu aplicabile activităților forestiere, pentru pentru perioada 01 ianuarie 2017 - 05 iulie 2017 întocmită de ocolul silvic care a efectuează/a efectuat administrarea sau serviciile silvice, după caz, potrivit modelului prevăzut în anexa nr. 3;

b) copie a documentului de proprietate asupra pădurii, certificată de ocolul silvic care asigură administrarea/serviciile silvice, aferent perioadei 01 ianuarie 2017 - 05 iulie 2017;

c) copie a contractului de administrare sau de servicii silvice, după caz, certificată de ocolul silvic, aferent perioadei 01 ianuarie 2017 - 05 iulie 2017;

d) copie a descrierilor parcelare din amenajamentul silvic în vigoare, pentru perioada 01 ianuarie 2017 - 05 iulie 2017 certificată de ocolul silvic care au efectuat administrarea sau serviciile silvice, după caz;

e) certificat de cazier judiciar; nu pot beneficia de contravaloarea compensațiilor persoanele care au fost condamnate pentru fapte penale privind nerespectarea regimului silvic;

f) aviz din partea ocolului silvic care a efectuat administrarea sau serviciile silvice, după caz, în perioada 01 ianuarie 2017 - 05 iulie 2017 din care să rezulte că sunt îndeplinite condițiile menționate la art. 4 lit. e), potrivit modelului prevăzut în anexa nr. 4;

g) declarație pe propria răspundere că nu intrat sub incidența prevederilor art. 2 alin. (6) și (8), potrivit modelului prevăzut în anexa nr. 5.

(3) Cererea de acordare a compensaţiilor pentru perioada 01 ianuarie 2017 - 05 iulie 2017, însoţită de documentele prevăzute la alin.(2) se depune, în termen de 90 de zile de la intrării în vigoare a prezentelor norme metodologice la garda forestieră competentă teritorial.

**Art. 6.** - (1) Garda forestieră competentă teritorial verifică documentele prevăzute la art. 5 alin. (2) și informează solicitantul, în scris, în termen de maximum 30 de zile calendaristice de la data depunerii cererii, cu privire la rezultatele verificării, care pot fi încadrate în una dintre următoarele situații:

a) transmiterea centralizată a documentelor către Garda Forestieră Națională, în cazul constatării îndeplinirii condițiilor de eligibilitate;

b) respingerea solicitării, în cazul constatării neîndeplinirii condițiilor de eligibilitate;

c) solicitarea de informații și documente suplimentare, în cazul documentațiilor incomplete.

(2) Informațiile și documentele suplimentare prevăzute la alin. (1) lit. c) se depun de către solicitant în termen de maximum 30 de zile calendaristice de la data primirii solicitării de completare, sub sancțiunea decăderii din dreptul de a solicita compensații pentru perioada 01 ianuarie 2017 - 05 iulie 2017.

(3) După realizarea verificărilor conform alin. (1), și acceptarea la plată, garda forestieră competentă teritorial transmite centralizat, cu scrisoare de înaintare însoțită de opisul documentelor, într-un exemplar, către Garda Forestieră Națională următoarele documente:

a) formularul de decont, cuprinzând datele de identificare a suprafețelor de pădure conform amenajamentelor silvice, încadrarea acestora în zonele prevăzute la art. 2 alin. (2), precum și sumele de bani calculate pentru perioada 01 ianuarie 2017- 05 iulie 2017, conform modelului prevăzut în anexa nr. 6;

b) fișa de calcul al compensațiilor reprezentând contravaloarea masei lemnoase pe care proprietarul nu o recoltat-o din cauza funcțiilor de protecție stabilite prin amenajamente silvice, care determină restricții în recoltarea de masă lemnoasă, pentru perioada 01 ianuarie 2017 - 05 iulie 2017;

c) copie a descrierilor parcelare din amenajamentele silvice în vigoare, certificate de ocolul silvic care a efectuat administrarea sau serviciile silvice, după caz.

(4) o copie a documentelor prevăzute la alin. (3) se păstrează la garda forestieră competentă teritorial și o copie la Garda Forestieră Națională.

**Art. 7.** (1)Garda Forestieră Națională verifică documentele prevăzute la art. 6 alin. (3) și transmite, în termen de 30 de zile calendaristice de la data depunerii, solicitarea de deschidere de credite bugetare la direcţia care gestionează bugetul din cadrul autorităţii publice centrale care răspunde de silvicultură. Solicitarea de deschidere de credite va fi însoţită de situaţia centralizată a solicitărilor acceptate la plată.

(2) În cazul în care documentația verificată de către Garda Forestieră Națională nu este completă aceasta va fi restituită la garda forestieră competentă teritorial pentru remedierea deficiențelor cu celeritate.

#### **Art. 8** - (1) Documentele prevăzute la art. 7, actele de decontare şi de evidenţă a cheltuielilor efectuate din alocaţiile bugetare pentru funcţiile de protecţie ale pădurii se îndosariază distinct şi cheltuielile se înregistrează în conturi separat de orice alte cheltuieli.

(2) Direcţia care gestionează bugetul din cadrul autorităţii publice centrale care răspunde de silvicultură primeşte situaţia centralizată a solicitărilor acceptate la plată conform prevederilor art. 8 şi asigură deschiderea de credite bugetare. Garda Forestieră Naţională transmite sumele necesare plăţilor către gărzile forestiere competente teritorial pentru a fi virate către beneficiari, în conturi deschise distinct pe numele acestora în cadrul unei instituţii financiar-bancare.

**Art. 9 -** (1) Recuperarea sumelor reprezentând compensații se realizează de către garda forestieră competentă teritorial de la proprietar, potrivit prevederilor Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare, și ale Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare.

(2) Sumele care trebuie recuperate includ și dobânda aferentă, datorată de la data plății până la data recuperării. Rata dobânzii aplicabile este cea stabilită potrivit prevederilor Regulamentului (CE) nr. 659/1999 al Consiliului din 22 martie 1999 de stabilire a normelor de aplicare a art. 93 din Tratatul CE, cu modificările ulterioare.

**Art.10** - Anexele nr. 1 – 6 fac parte integrantă din prezentele norme.

**ANEXA nr. 1**

**la normele metodologice**

**METODOLOGIE DE CALCUL  
al compensaţiilor reprezentând contravaloarea produselor pe care proprietarii nu le recoltează, datorită funcţiilor de protecţie stabilite prin amenajamente silvice care determină restricţii în recoltarea de masă lemnoasă pentru perioada 01 ianuarie 2017 – 05 iulie 2017**

**Art. 1.** - Prezenta metodologie reglementează modul de calcul a sumelor reprentând compensaţii cuvenite proprietarilor pentru masa lemnoasă nerecoltată de proprieteri din cauza funcțiilor de protecție stabilite prin amenajamente silvice care determină restricții în recoltarea de masă lemnoasă, în perioada 01 ianuarie 2017 - 05 iulie 2017, denumită în continuare metodologie.

**Art.2**.- (1) Pentru calculul compensaţiilor se foloseşte următoarea relaţie:

C = S x (Pml1 + Pml2 + Pml3)/3 x vn

(2) În relaţia prevăzută la alin. (1), simbolurile folosite au următoarele semnificaţii:

a) C - valoarea compensaţiei care se acordă, exprimată în lei/an;

b) S - suprafaţa terenului pentru care se solicită acordarea de compensaţii pentru funcţiile de protecţie, exprimată în hectare;

c) Pml1, Pml2, Pml3 - preţurile medii ale unui metru cub de masă lemnoasă pe picior, exprimate în lei/m3 valabile pentru anul 2017 şi în cei doi ani precedenţi;

vn - volumul mediu anual nerecoltat pe hectar utilizat pentru calculul compensaţiilor, în cazul arboretelor încadrate în tipul I de categorii funcţionale (TI) şi în cazul arboretelor încadrate în tipul II de categorii funcţionale (TII).

Volumul mediu anual nerecoltat pe hectar utilizat pentru calculul compensaţiilor, în cazul arboretelor încadrate în tipul I de categorii funcţionale (TI) este de 4,29 mc/an/ha.

Volumul mediu anual nerecoltat pe hectar utilizat pentru calculul compensaţiilor în cazul arboretelor încadrate în tipul II de categorii funcţionale (TII) este de 1,97 mc/an/ha.

**ANEXA nr.2**

**la normele metodologice**

- model –

Structura silvică teritorială de specialitate ............................

**CERERE**

**de acordare a contravalorii compensaţiilor cuvenite proprietarilor pentru masa lemnoasă nerecoltată din cauza funcțiilor de protecție stabilite prin amenajamente silvice care determină restricții în recoltarea de masă lemnoasă în perioada 01 ianuarie 2017 - 05 iulie 2017**

Beneficiarul:

Denumirea.........................................,domiciliul/ sediul în localitatea .............................., str. ....................... nr. ......... județul ..........................

Cod numeric personal ...............(persoane fizice).......................

numărul de înmatriculare în registrul comerțului .............................. și

numărul unic de înregistrare fiscală ...............(persoane juridice),

prin prezenta solicit acordarea contravalorii compensațiilor cuvenite pentru masa lemnoasă nerecoltată din cauza funcțiilor de protecție stabilite prin amenajamente silvice, aferente acoperirii costurilor reclamate de gestionarea durabilă a pădurilor, pentru perioada 01 ianuarie 2017- 05 iulie 2017, în cuantum de..........................conform fișei de calcul nr............................., întocmită de O.S......................................., pentru suprafața de pădure de ............... ha, pădure încadrată în tipul I de categorii funcționale (TI), având datele de identificare conform amenajamentului silvic în vigoare în UP……………………., u.a………………., administrate Ocolul Silvic…………………. aflată pe teritoriul localității ........................ din județul ..........................

Anexez prezentei:

a) fișa de calcul pentru acordarea contravalorii compensațiilor proprietarilor de păduri, pentru suprafețele delimitate de protecție a naturii, cu restricții de mediu aplicabile activităților forestiere, pentru pentru perioada 01 ianuarie 2017 - 05 iulie 2017 întocmită de ocolul silvic a efectuează administrarea sau serviciile silvice, după caz;

b) copie a documentului de proprietate asupra pădurii, certificată de ocolul silvic care asigură administrarea/serviciile silvice, aferent perioadei 01 ianuarie 2017 - 05 iulie 2017;

c) copie a contractului de administrare sau de servicii silvice, după caz, certificată de ocolul silvic;

d) copie a descrierilor parcelare din amenajamentul silvic în vigoare, certificată de ocolul silvic care au efectuat administrarea sau serviciile silvice, după caz;

e) certificat de cazier judiciar din care rezultă că beneficiarul nu a fost condamnat pentru fapte penale privind nerespectarea regimului silvic;

f) aviz din partea ocolului silvic care efectuează administrarea sau servicii silvice, după caz, din care să rezulte că sunt îndeplinite condițiile menționate la art. 4 lit. e) din hotărâre;

g) declarație pe propria răspundere că în perioada 01 ianuarie 2017 - 05 iulie 2017 ne se află sub incidența prevederilor art. 2 alin. (6) și (8) din hotărâre.

................................

(numele și prenumele)  
L.S./S.S.Data  
.......................

**ANEXA Nr. 3**

**la normele metodologice**

Ocolul Silvic . . . . . . …

**FIŞĂ DE CALCUL**

al compensaţiilor reprezentând contravaloarea produselor pe care proprietarii nu le-au recoltat, din cauza funcţiilor de protecţie stabilite prin amenajamente silvice care determină restricţii în recoltarea de masă lemnoasă 01 ianuarie 2017 - 05 iulie 2017

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  | Nr. crt. | Numele şi prenumele/ denumirea persoanei juridice deţinătoare a titlului de proprietate | CNP/ CUI | Nr. şi data actului de proprietate | Nr. şi data contractului de administra  re/ de servicii silvice | UP | ua | Suprafaţa  - ha - | Tipul de categorie funcţională | Valoarea  - lei - |
|  | 0 | 1 | 2 | 33 | 44 | 55 | 66 | 7 | 88 | 9 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  | Total T I |  |  |  |  |  |  |  |  |
|  |  |  |  |  |  |  |  |  |  |  |
|  |  | Total TII |  |  |  |  |  |  |  |  |
|  |  | Total general perioada:  01ianuarie 2017 - 05 iulie 2017 |  |  |  |  |  |  |  |  |

Valoarea compensației aferentă perioadei 01 ianuarie 2017 - 05 iulie 2017 este: ...............................................lei

Vizat:

Garda forestieră . . . . . . . . . .

Beneficiar (proprietar)\*) . . . . . . . . . .

**\*)** Fişa de calcul se întocmeşte la nivel de beneficiar (titlu de proprietate).

Calculul se va efectua conform [art. 2](https://lege5.ro/App/Document/ge3dmmbvgmya/hotararea-nr-447-2017-pentru-aprobarea-normelor-metodologice-de-acordare-utilizare-si-control-al-compensatiilor-reprezentand-contravaloarea-produselor-pe-care-proprietarii-nu-le-recolteaza-datorita-fu?pid=201178550&d=2024-05-27#p-201178550) din anexa nr. 1, distinct pe tipuri funcţionale.

|  |  |  |
| --- | --- | --- |
|  |  | Întocmit . . . . . . . . . . (numele şi prenumele) S.S. |
|  | Şef ocol silvic . . . . . . . . . . (numele şi renumele) L.S./S.S. |  |
|  |  |  |
|  |  |  |

**ANEXA nr. 4**

**la normele metodologice**

Ocolul Silvic . . . . . . . . . .

**AVIZ**

**de acordare a compensaţiilor reprezentând contravaloarea produselor pe care proprietarii/proprietarul . . . . . . . . . . nu le -au recoltat, datorită funcţiilor de protecţie stabilite prin amenajamente silvice care determină restricţii în recoltarea de masă lemnoasă 01 ianuarie 2017 - 05 iulie 2017**

Ocolul Silvic . . . . . . . . . . este de acord cu acordarea compensaţiilor reprezentând contravaloarea produselor pe care proprietarii/proprietarul . . . . . . . . . . nu le-au recoltat, din cauza funcţiilor de protecţie stabilite prin amenajamente silvice în vigoare care determină restricţii în recoltarea de masă lemnoasă pentru perioada în 01 ianuarie 2017 - 05 iulie 2017

În anul 2016 pe suprafaţa totală de . . . . . . . . . . ha, pentru care se solicită acordarea compensaţiilor, conform datelor din controalele de fond efectuate în anul anterior.

**\*** Nu se acordă contravaloarea compensaţiilor dacă volumul mediu al tăierilor ilegale este mai mare de 1 mc/ha, în anul anterior anului solicitării.

|  |  |  |
| --- | --- | --- |
|  |  |  |
|  | Data . . . . . . . . . . | Şef ocol silvic, . . . . . . . . . . |

**Anexa nr. 5**

**la normele metodologice**

**DECLARAŢIE PE PROPRIA RĂSPUNDERE**

Subsemnatul, . . . . . . . . . . , CNP . . . . . . . . . ., posesor al CI/BI seria . . . . . . . . . . nr. . . . . . . . . . ., eliberat(ă) de . . . . . . . . . ., având calitatea de proprietar/reprezentant legal al solicitantului persoană fizică/persoană juridică, formă asociativă, unitate administrativ-teritorială (primar) . . . . . . . . . ., având CUI/CIF . . . . . . . . . ., declar pe propria răspundere că:

1. în periada 01 ianuarie 2017 - 05 iulie 2017 nu am făcut obiectul întreprinderii aflate în dificultate conform celor stipulate art.1 pct.2.din hotărâre;
2. nu am făcut subiectul unui ordin de recuperare neexecutat în urma unei decizii anterioare a Comisiei Europene de declarare a unui ajutor ilegal şi incompatibil cu piaţa internă;
3. în perioada 01 ianuarie 2017 - 05 iulie 2017 am îndeplinit criteriile de microîntreprindere şi întreprindere mică şi mijlocie.

Declar, de asemenea, că informaţiile şi declaraţiile făcute sunt complete, corecte şi conforme cu realitatea, sub sancţiunile aplicate faptei de fals în declaraţii prevăzute de [art. 326](http://lege5.ro/App/Document/gezdmnrzgi/codul-penal-din-2009?pid=312709239&d=2024-03-06#p-312709239) din Legea [nr. 286/2009](http://lege5.ro/App/Document/gezdmobyge/legea-nr-286-2009-privind-codul-penal?d=2024-03-06) privind Codul penal, cu modificările şi completările ulterioare.

|  |  |  |
| --- | --- | --- |
|  |  |  |
|  | Data: . . . . . . . . . . | Semnătura: . . . . . . . . . . Nume, prenume: . . . . . . . . . . Semnătură proprietar/reprezentant legal al solicitantului/primar: . . . . . . . . . . |

**ANEXA nr. 6**

**la normele metodologice**

MINISTERUL MEDIULUI, APELOR ȘI PĂDURILOR

Garda forestieră ............................

**DECONT JUSTIFICATIV**

**al compensaţiilor reprezentând contravaloarea produselor pe care proprietarii eligibili nu le -au recoltat, datorită funcţiilor de protecţie stabilite prin amenajamente silvice care determină restricţii în recoltarea de masă lemnoasă pentru anul/perioada 01 ianuarie 2017 - 05 iulie 2017**

1. Amplasamentul suprafeţei pentru care se acordă compensaţii: judeţul ........................., localitatea ........................, Ocolul Silvic ...............................

2. Beneficiar eligibil\*):

\*) Se va înscrie beneficiarul eligibil, pe ocol silvic, localitate şi judeţ, pentru perioada pentru care se întocmeşte decontul. Valoarea compensaţiilor se calculează la nivel de document de proprietate, doar pentru perioada ...............................................

3. Funcţia pentru care se acordă compensaţii: .............................................................................

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
|  | Nr. crt. | Numele şi prenumele/ denumirea persoanei juridice deţinătoare a titlului de proprietate | C.N.P./ C.U.I. | Cont instituţie financiar- bancară | Nr. şi data actului de proprietate | Nr. şi data contractului de administrare/ de servicii silvice | UP | ua | Suprafaţa  - ha - | Tipul de categorie funcţională | Valoarea - lei - |
|  | 0 | 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |  |  |
|  |  | Total |  |  |  |  |  |  |  |  |  |  |

4.Valoarea totală: ............. lei

Conducătorul Gărzii Forestiere

..................... (numele şi prenumele) L.S./S.S.

Șef serviciu financiar – contabil al structurii silvice teritoriale de specialitate

.................... (numele şi prenumele) /S.S

|  |  |
| --- | --- |
| Bun de plată  Pentru suma ............................  Data .............................Semnătura | Certific în privința realității, regularității și legalității  Data ..................................Semnătura |